
ПРОЕКТ   НА   ДОГОВОР

ЗА   ОБЩЕСТВЕНА    ПОРЪЧКА   

Д  О  Г  О  В  О  Р   

№  ............./.......................год.

за доставка

Днес,.........в гр./с.............., между:
ОБЩИНА КРУМОВГРАД, със седалище гр. Крумовград , пл. “ България “ № 5, БУЛСТАТ 000235913 представлявана от Кмета на общината – Себихан Керим Мехмед и гл.счетоводител – Нури Нури наричана по-долу за краткост  ВЪЗЛОЖИТЕЛ от една страна,
и 

....................................................................................., със седалище и адрес на управление: .................................................................... БУЛСТАТ/ЕИК ........................................................., представлявано от............................................................................................................................ ..................................................................................................................................., наричан по-долу ИЗПЪЛНИТЕЛ от друга страна, 
На основание чл. 194, ал. 1 от Закона за обществените поръчки и утвърден протокол на дата …………….. от Кмета на община Крумовград след проведено събиране на оферти с обява с предмет: „Доставка на съдове за битови отпадъци” по обособени позиции № …………………………….. се сключи настоящият договор при следните условия:
І. ПРЕДМЕТ НА ДОГОВОРА

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да достави съдове за битови отпадъци, съгласно техническото предложение и ценовата оферта /Образец  № 5 и № 6/, неразделна част от настоящия договор.

1.2. Дейностите по този договор включват доставка на мястото съгласно т. 5.3.

1.3. В зависимост от обособената позиция от проведената обществена поръчка по реда на ЗОП, за която участникът е избран за изпълнител предметът на настоящата обществена поръчка е :.................................................................................................................. (името на обособената позиция)  

ІI. КАЧЕСТВО


2.1. Качеството на доставката следва да отговаря на техническото предложение на ИЗПЪЛНИТЕЛЯ и да е в пълно съответствие с изискванията на Техническата спецификация, приложени към договора.


2.2. ИЗПЪЛНИТЕЛЯТ гарантира, че артикулите от доставката са нови, неизползвани.


2.3. ИЗПЪЛНИТЕЛЯТ следва да удостовери, че доставените съдове отговарят на техническата спецификация. При осъществяване на доставката стоките следва да са годни за предвижданата за тях употреба.
III. ЦЕНА


3.1. Срещу изпълнение на предмета на поръчката по този договор, съгласно т.1.3 от настоящия договор, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ възнаграждение в размер извършената доставка на съдовете, съгласно ценовото му предложение, неразделна част от настоящия договор и доставените количесва.

3.2. В случай, че се дължи освобождаване от митница на доставката - предмет на настоящия договор, освобождаването е за сметка на ИЗПЪЛНИТЕЛЯ.


3.3. В цената по т. 3.1. на извършената доставка са включени всички транспортни разходи, такси, мита и застраховки на ИЗПЪЛНИТЕЛЯ до мястото за изпълнение, посочено в т. 5.3.


3.4. Всички цени от ценовата оферта на ИЗПЪЛНИТЕЛЯ, представляващa неразделна част от настоящия договор са фиксирани/крайни за времето, в което договорът е в сила и не подлежат на промяна. 

   3.5. Стойността на доставката на съдове за битови отпадъци е в размер на .................................. лв/ за брой без ДДС/..................../ или ............................... лв/ за брой с ДДС/........../.      

ІV. НАЧИН НА ПЛАЩАНЕ

4.1. ВЪЗЛОЖИТЕЛЯТ заплаща цената по т. 3.1., както следва:

            4.1.1. ВЪЗЛОЖИТЕЛЯТ не предвижда заплащане на аванс по настоящия договор. 

4.1.2. Възложителят ще заплаща за извършената доставка по банков път, по банкова сметка на Изпълнителя, срещу издаден счетоводен документ. Плащания по договора се извършват в срок до 30 дни след извършване на доставките и представяне на фактура от страна на ИЗПЪЛНИТЕЛЯ.
4.2. Плащанията по т. 4.1. се извършват по банков път в лева,  както следва: 
Банка: ...................................

BIC: ...............................

IBAN: ..................................

4.3. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 5.3.
V. МЯСТО, СРОК И НАЧИН НА ИЗПЪЛНЕНИЕ

5.1. Изпълнителят е длъжен да извърши доставката и дейностите свързани с нея в срок от ………………..…. календарни дни от сключването на оговора, съгласно техническото му предложение за изпълнение на поръчката.
5.2. Мястото за изпълнение на доставката са франко складовете на община Крумовград. Съдовете за битови отпадъци се приемат от материално отговорните лица на общинска администрация Крумовград.
5.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.
VI. ПРАВА И ЗАДЪЛЖЕНИЯ НА СТРАНИТЕ


6.1. ИЗПЪЛНИТЕЛЯТ се задължава:


а/ да осъществи доставката на мястото по т. 5.2.


б/ да изпълни доставката, съгласно приложените към договора техническо предложение и ценова оферта.


в/ да изпълни доставката качествено и в срок, според изискванията на ВЪЗЛОЖИТЕЛЯ.


г/ да отстрани за своя сметка допуснатите недостатъци, грешки и установени дефекти в процеса на изпълнението на договора в срока по т. 8.3., както и да изпълнява всички нареждания на ВЪЗЛОЖИТЕЛЯ по предмета на договора. 


д/ да организира транспортирането и разтоварването на доставката до мястото по т. 5.2. за своя сметка. 

е/ ИЗПЪЛНИТЕЛЯТ е длъжен да предприеме необходимите мерки, за да осигури визуалната идентификация на предоставената доставка.

 
ж/ ИЗПЪЛНИТЕЛЯТ е длъжен да съдейства на националните компетентни органи при извършване на одити, контрол и проверки по този договор.

з / Да предостави на изпълнителя цялата съпътстваща документация на доставените артикули на български език, както и всички документи доказващи съответствието на артикула с техническите спецификации на процедурата;
 и/да сключи договор/договори за подизпълнение с посочените в офертата му подизпълнители в срок от 10 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

6.2. ИЗПЪЛНИТЕЛЯТ има право:


а/ да иска от ВЪЗЛОЖИТЕЛЯ необходимото съдействие за изпълнение на поръчката;


б/ да получи договореното възнаграждение по реда и при условията на настоящия договор;


в/ да получава информация от ВЪЗЛОЖИТЕЛЯ за условията на доставката в предвидените в този договор случаи.


6.3. ВЪЗЛОЖИТЕЛЯТ се задължава:


а/ да заплати цената на договора по реда и при условията в него;


б/да не възпрепятства ИЗПЪЛНИТЕЛЯ и да не нарушава оперативната му самостоятелност във връзка с изпълнението на договора;


в/ да уведомява писмено ИЗПЪЛНИТЕЛЯ в предвидените в този договор случаи.


6.4. ВЪЗЛОЖИТЕЛЯТ има право:


а/ да оказва текущ контрол при изпълнението на договора;


б/ да иска от ИЗПЪЛНИТЕЛЯ да изпълни възложената доставка в срок, без отклонение от договореното и без недостатъци;


в/ да изисква от ИЗПЪЛНИТЕЛЯ замяната на некачествената, непълна или дефектна доставка по реда и в сроковете, определени в този договор;
г/да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.
VІІ. ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ И СЕРВИЗ


7.1. Срока за инвентара подлежащ на гаранционно обслужване и за който изпълнителят се задължава при доставката им да представи надлежно оформени документи започва да тече от датата на подписването на предавателно-приемателен протокол или получена фактура по т. 13.1, удостоверяващ доставката на мястото по т.5.2.


7.2. При поява на дефекти, в срока по предходната точка, ВЪЗЛОЖИТЕЛЯТ е длъжен писмено да уведоми ИЗПЪЛНИТЕЛЯ в срок седем дни от установяването им. Гаранционният срок спира да тече за периода от уведомяването на ИЗПЪЛНИТЕЛЯ за наличието на дефект до отстраняването на същия, удостоверено с двустранен протокол.


7.3. ИЗПЪЛНИТЕЛЯТ е длъжен да отстрани за своя сметка повредите, дефектите или неизправностите възникнали в гаранционния срок, в рамките на 10 работни дни от получаване на уведомлението. При невъзможност за отстраняване на повредите в срока по предходното изречение, изпълнителят е длъжен да осигури временно оборотно оборудване за срока на ремонта, гарантирайки същата функционалност като тази на оборудването,което се ремонтира.


7.4. ИЗПЪЛНИТЕЛЯТ е длъжен да осигури надеждно сервизно обслужване и поддръжка на доставката в срока по т. 7.1, и в съответствие с изискванията на техническата спецификация. 


7.5. ИЗПЪЛНИТЕЛЯТ е длъжен да осигури резервни части и консумативи в срока по т. 7.1.

VIII. УСЛОВИЯ ЗА ПРЕКРАТЯВАНЕ НА ДОГОВОРА


8.1. Настоящият договор се прекратява:


8.1.1. по взаимно съгласие, изразено в писмен вид;


8.1.2. при виновно неизпълнение на задълженията на една от страните по договора с 5-дневно писмено предизвестие от изправната до неизправната страна;

8.1.3 при констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до Изпълнителя;

8.1.4. когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата;


8.1.5. с изтичане на срока на договора или до достигане стойността на договора посочена в т. 3.5 от настоящия договор.
8.1.6 по реда на чл. 43, ал. 4 от Закона за обществените поръчки
IХ. НЕПРЕОДОЛИМА СИЛА


9.1. Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон, и ако тези обстоятелства, непосредствено са повлияли на изпълнението на настоящия договор. В тези случаи, срокът на изпълнение на задълженията по договора се измества със съответното време, в течение на което, действат такива обстоятелства.

9.2. Страната, която се намира в невъзможност да изпълнява задълженията си по този договор поради непреодолима сила е длъжна незабавно:

1. да уведоми писмено другата страна за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

9.3. Докато трае непреодолимата сила, изпълнението на задължението се спира.

9.4. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

9.5. Липсата на парични средства не представлява непреодолима сила.

9.6. Определено събитие не може да се квалифицира като “непреодолима сила”, ако:

1. ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.

2. ефектът от това събитие е могъл да бъде избегнат или намален с полагането на всички разумни грижи.

Х. КОНФИДЕНЦИАЛНОСТ


10.1. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.


10.2. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.


10.3. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

ХІ. САНКЦИИ


11.1. При забава на доставката за всеки конкретен случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 1% от стойността на просрочената доставка за всеки просрочен ден от датата на доставката.


11.2. При доставяне на стока неотговаряща на БДС или стока с изтекъл срок на годност, ИЗПЪЛНИТЕЛЯТ заплаща неустойка в размер на 10% от стойността на стоката. При повторно нарушение неустойката е в размер на 20% от стойността на стоката.


11.3. По 11.1. и 11.2. се съставя  констативен протокол, подписан от представители на страните по договора.


11.4. При не плащане в срок по чл. 5, ал. 1 ВЪЗЛОЖИТЕЛЯТ заплаща на ИЗПЪЛНИТЕЛЯ неустойка в размер на 1 % от стойността на доставката за всеки ден закъснение за плащане .

ХІI. ПРИЕМАНЕ

12.1. Одобрението на извършеното приемане на доставката на мястото съгласно т. 5.2 се извършва с предавателно-приемателен протокол или издадена фактура, подписани от ИЗПЪЛНИТЕЛЯ и ВЪЗЛОЖИТЕЛЯ.

12.2. ВЪЗЛОЖИТЕЛЯТ проверява съответствието на доставката с техническата спецификация в присъствието на негови представители.

12.3. При констатирани недостатъци/несъответствия на доставката с Техническата спецификация и Техническата оферта, се съставя двустранен констативен протокол.

12.4. ВЪЗЛОЖИТЕЛЯТ има право да прави рекламации пред ИЗПЪЛНИТЕЛЯ за констатирани дефекти или появили се недостатъци на осъществената доставка, както и да иска подмяната й.

12.5. Собствеността и рискът от случайно погиване на доставката преминават от ИЗПЪЛНИТЕЛЯ върху ВЪЗЛОЖИТЕЛЯ от момента на доставката.
ХІII. ЗАКЛЮЧИТЕЛНИ РАЗПОРЕДБИ

	

	13.1. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

	13.2.Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

	13.3. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

	13.4. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

	13.5. За всички неуредени в този договор въпроси се прилагат разпоредбите на действащото законодателство.

	13.6. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

	

	

	

	

	


Настоящият договор се подписа в 3 еднообразни екземпляра – два за ВЪЗЛОЖИТЕЛЯ, един за ИЗПЪЛНИТЕЛЯ.

Неразделна част от настоящия договор са следните приложения:

1/ Техническо предложение;
2/ Ценова оферта;
Лице за контакт от страна на ВЪЗЛОЖИТЕЛЯ: ............................................................

Лице за контакт от страна на ИЗПЪЛНИТЕЛЯ: ................................................................

ЗА ВЪЗЛОЖИТЕЛЯ:



ЗА ИЗПЪЛНИТЕЛЯ:

